Rikunarita-ORG/Wikinium huggingface dataset:
# Malésia

**Malésia** (hurup Arab Gundul: مليسيا‎; Melayu: *Malaysia*) atawa **Malasia** (hurup Arab Gundul: ملاسيا‎) atawa resminya **PeserèkatanMalésia** (hurup Arab Gundul: فرشريكتن مليسيا‎; Melayu: *Persekutuan Malaysia*) nya'entu atu negara serèkat di Asia. Ibu negerinya ada di Kuala Lumpur. Selaèn entu, ni negara watesan ama Indonésia, Muang-Tay, Bruné Darussalam, ama Singapur.

## Ruju'an
# Kuwét

**Kuwét** (hurup Arab Gundul: كويت; basa Arab: الكويت *al-Kuwait*) atawa resminya **Daulat Kuwét** (hurup Arab Gundul: دولة كويت; basa Arab: دولة الكويت *Dawlat al-Kuwait*) entu atu negara Arab kecit (cuman sekitar 17.819 km2) di Wètan Tenga. Ni negara punya ibu negeri – Kuwét Kota.

Kuwét entu negara nyang paling maju sosialnya di kawasan Telok. Ni negara, bagèn kecit, tajir punya. Ni negara ada punya sèrep minyak menta kira-kira 96 miliar barèl. Sèrep minyak menta entu minyak nyang masing ada di tana èn belon dikeduk èn dicuci. Kuwét ada punya 10% deri semua sèrep minyak dunia. Ni negara bikin duitnya paké dagang minyak. Duit bolé dagang minyak entu 95%-nya deri duit bolé èkspor ke mana-mana negara. Sebagé lagi, duit bolé dagang minyak entu 80%-nya guwernemèn punya pemasupan. Kuwét sekarang gencer-gencernya samenwèrekan ama banyak maskepé minyak laèn-laèn negara bakal ngeja ladang-ladang minyak di blèlirnya ni negeri.

Sebab lantaran Kuwét punya cuaca susa ujan, susa juga' dah tu nandur apa-apa. Mangkanya, ni negara ngandelin mancing ikan ama beli makanan deri laèn-laèn negara. Sekitar 75%-nya ni negara punya aèr minum kudu disuling dulu, biar garemnya diilangin, atawa beli juga' deri negara laèn.

Selamanya tahon 1990, Irak nyerang Kuwét, nyang nengerin awal Perang Telok Pertama. Kuwét punya agama resmi – agama Selam, bagèn kata 15%-nya deri seruruh pengambreknya agamanya Serani atawa Hindu. Basa Arab entu basa nyang paling banyak dipaké di Kuwét, cuman orang Kuwét pada bisa basa Inggris. Kuwét entu atu deri sedikit negara nyang ada punya didikan bakal semua umur.

## Ruju'an
# Katar

**Katar** atawa **Gatar** (hurup Arab Gundul: قطر; basa Arab: قطر *Qaṭar*) atawa resminya **Daulat Katar** (hurup Arab Gundul: دولة قطر; basa Arab: دولة قطر *Dawlat Qaṭar*) entu atu negara daulat di Asia Kulon. Ni negara letaknya di Semenanjung Katar di lingir panté belah lor-wètan Semenanjung Arab. Wates daratnya mah cuman ama Arab Saudi di bekidul, èn rèstannya dikulilingin ama Telok Parsi. Ada selat di Telok Parsi nyang ngebelèk Katar deri dia punya negara nyang paling deketnya, Bahrén. Sebagé lagi, ni negara juga' watesan laot ama Imarat Arab Rempug ama Iran juga'. Adapun ni negara punya hopstad – Dohah.

Katar – negara kerajaan konstitusionil juga', mutlak juga', nyang diperènta ama kuarga Āl Ṡānī. Ni wangsa udah merènta Katar semprakan ni ahlulbét didiriin di tahon 1825. Di tahon 2003, Katar ngadopsi wèt dasar bakal pemilian umum langsung bakal 30 deri 45 anggota Rad Pengeja Hukum (*Legislative Council*). Itu wèt dasar bener-bener disambut baè' di dalem réperèndum, dengen suara 98% akur.

Katar kaga' ngeboléin pembikinan badan pulitik atawa serèkat dagang.

## Ruju'an
# Èlmu kumpiuter

**Èlmu kumpiuter** (Inggris: *computer science*) entu èlmu nyang nyahoin barang ngitung, peranti keras, ama peranti alus. Èlmu kumpiuter ngerèok ragem pekara kumpiuter, mulain deri *algoritma* ampé basa program, peranti alus, ama peranti keras. Èlmu kumpiuter kebanyakan mbelajarin program kumpiuter ama rancang peranti alus, béda ama tèhnik kumpiuter nyang lebi mbelajarin peranti keras dalem kumpiuter. Cumannya, mah, dasar èmang ngebadeg nyang salah ngarti ama ni setilah dua.

## Pemerdataan

Amprogan konferensi  entu penting bakal orang kumpiuter nyang bikin kereja pemerdataan. Béda ama bidang èlmu nyang laèn, orang kumpiuter demenan ama nyang namanya makalah amprogan ketimbang njebrolin di majalah. jurnal  Bahnanya eni cawang èlmu lekas megarnya, pemerdataan di mari kudu sigra ditilik bakal dijebrolin boléannya. Mangkanya, èmang cocok, dah, ama jebrolan amprogan ketimbang majalah.

## Paranan